13/05/2011 | Administración LocalMunicipal
Santiago de Compostela
Promoción Económica, Emprego e Comercio
Bases reguladoras e convocatoria de axudas para a creación de novas empresas “Compostela Activa 2011”

Establécense as bases reguladoras do programa Compostela Activa “Incentivos para a creación de novas empresas en Santiago de Compostela” para a concesión, en réxime de concorrencia competitiva, de axudas destinadas ao fomento do autoemprego a través da creación de novas empresas ou iniciando actividade baixo o Réxime de Traballadores Autónomos no Concello de Santiago. Poderán resultar beneficiarios das axudas previstas nesta convocatoria as persoas físicas ou xurídicas que cumpran os seguintes requisitos: ▪ Iniciar a súa actividade entre o 1 de xullo de 2010 e o 31 de maio de 2011. Aos efectos deste programa enténdese como data de inicio de actividade aquela na que a persoa solicitante cause alta no IAE ou no seu caso no censo de obrigados tributarios. ▪ Ter a súa sede social, fiscal e de actividade no Concello de Santiago. ▪ A súa actividade empresarial sexa viable económica, financeira e tecnicamente. ▪ Non percibisen subvencións ao abeiro deste programa nos catro anos anteriores á data do inicio da nova actividade. ▪ Non desenvolvesen a mesma ou similar actividade na mesma localidade, nos 6 meses inmediatamente anteriores á data do inicio da nova actividade. Teranse en conta na valoración das solicitudes presentadas os seguintes criterios: ▪ Que a persoa física ou as compoñentes da sociedade proveñan dunha situación de desemprego: ata 1 punto. ▪ Que pertenza/n ao Censo de habitantes do Concello de Santiago: ata 1 punto. ▪ Que a actividade empresarial a desenvolver polas persoas beneficiarias sexa incardinable nalgún dos seguintes sectores: ata 2 puntos. - Novas tecnoloxías da información e da comunicación. - Servizos medioambientais. - Servizos culturais e de lecer (turismo, patrimonio cultural, cultural local, sector audiovisual,…). - Servizos á comunidade. - En xeral, calquera actividade, con independencia do sector, sempre que propoña innovacións, sexa un sector emerxente ou abra un novo filón de emprego. ▪ Utilización de recursos da zona: ata 1 punto. ▪ Emprego xerado: valorarase tanto o autoemprego como a contratación por conta allea: ata 2 puntos. ▪ Utilización da lingua galega: 0,5 puntos. ▪ Utilización do Servizo de Apoio á Empresa: 0,5 puntos. ▪ Contribución á integración de colectivos en risco de exclusión social: ata 1 punto. Valorarase tanto que quen promova estea incurso en algunha destas situacións coma que a actividade vaia dirixida ou beneficie a algún destes colectivos. Dentro de colectivos en situación ou risco de exclusión social inclúense, entre outras, as seguintes persoas: inmigrantes, emigrantes retornadas, persoas con minusvalía, ex toxicómanas, ex presidiarias, etc. ▪ Contribución á integración de colectivos en situación desfavorable para a integración sociolaboral: ata 1 punto. Valorarase tanto que quen promova estea incurso en algunha destas situacións coma que a actividade vaia dirixida ou beneficie a algún destes colectivos. Dentro deste colectivo inclúese: - Mulleres - Persoas paradas de longa duración (12 dos últimos 16 meses) - Demandantes de primeiro emprego (quen non supere os 3 meses de alta no desemprego). - Menores de 30 anos (homes) e de 35 anos (mulleres). Terán a consideración de gastos subvencionables os considerados como correntes e de primeiro establecemento realizados entre o 1 de xaneiro e o 30 de xuño de 2011 nos seguintes conceptos: - Existencias iniciais de mercadorías: adquisición de primeiras compras de mercadorías, materias primas e outros consumibles de produción. - Custes de arrendamento: locais e/ou equipos. - Cotas da Seguridade Social de traballadores autónomos. - Cotas de colexios profesionais. - Primas de seguros. - Abastecementos e gastos correntes. - Gastos de formalización de constitución da sociedade se é o caso. Non serán subvencionables en ningún caso os investimentos en activo fixo. Segundo o artigo 29.8º da Lei 9/2007, en ningún caso se consideran gastos subvencionables os impostos indirectos cando sexan susceptibles de recuperación ou compensación nin os impostos persoais sobre a renda. Estas axudas teñen carácter finalista polo que o importe da subvención concedida non poderá ser empregado con outros fins. Ao presente programa destínase unha partida de 60.000 euros dos orzamentos municipais da Concellería de Promoción Económica, Emprego, Comercio e Turismo. A contía individualizada da subvención a outorgar será como máximo de 3.000€ por proxecto empresarial, con independencia do número de beneficiarios que a compoñan. A contía da axuda poderá acadar ata o 100% dos gastos subvencionables. En ningún caso o importe das axudas concedidas ao abeiro desta convocatoria poderá ser de tal contía que, illadamente ou en concorrencia coas concedidas por outras administracións ou entes públicos ou privados, nacionais ou internacionais, supere o custo total da actividade que vaia desenvolver o beneficiario.1. As solicitudes dirixiranse á Oficina de Promoción Económica dependente da Concellaría de Promoción Económica, Emprego, Comercio e Turismo, e presentaranse no Rexistro Xeral do Concello (rúa Presidente Salvador Allende, 4), nalgún dos seus rexistros auxiliares (rúa de Berlín, 13 e rúa de Frei Rosendo Salvado, 14-16) ou por calquera dos medios previstos no artigo 38.4 da Lei 30/92 de réxime xurídico e procedemento administrativo común. Poderase utilizar a instancia xeral do Concello, dispoñible en www.santiagodecompostela.org. A solicitude deberá ir acompañada da seguinte documentación por duplicado, sendo unha delas orixinal ou fotocopia compulsada: ▪ Alta no réxime de autónomos da/s persoa/s promotora/s. ▪ Escritura de constitución da sociedade mercantil, no seu caso. ▪ Alta no IAE ou no seu caso da declaración de alta no censo de obrigados tributarios. ▪ NIF/CIF da persoa física ou xurídica. E neste último caso DNI da persoa que ostente a representación da sociedade e documento que acredite a dita representación. ▪ Facturas dos gastos subvencionables para os que se solicita a axuda. Deberán achegarse os comprobantes de pagamento. Non se admitirán orzamentos ou facturas pro forma. ▪ Certificado bancario de titularidade de conta. ▪ Declaración xurada de estar ao corrente nos pagamentos coa Seguridade Social, Axencia Estatal da Administración Tributaria, Xunta de Galicia e Concello de Santiago de Compostela (anexo I). ▪ Declaración de tódalas axudas solicitadas ou concedidas, durante os tres anos anteriores, polas administracións públicas competentes ou entes públicos, nacionais ou internacionais, ou de ser o caso, unha declaración de que non solicitou nin obtivo outras axudas ou subvencións (anexo II). ▪ A procedencia do desemprego acreditarase mediante: (presentar ambas) 1. Certificación relativa aos períodos de inscrición como demandante de emprego.2. Informe de vida laboral da Tesouraría Xeral da Seguridade Social. ▪ Certificación de empadroamento, no caso de estar empadroado no Concello de Santiago. ▪ Un plano de empresa, segundo o modelo normalizado que figura como anexo III, que acreditará a viabilidade económica, técnica e financeira do proxecto. ▪ O emprego xerado acreditarase mediante a alta en autónomos de quen promova e os contratos de traballo do persoal contratado por conta allea. ▪ Documentación que acredite o estar incurso nalgunha das situacións de risco de exclusión social, no seu caso. ▪ No seu caso, declaración de concorrer ou de atoparse nalgunha das situacións valorables consonte os criterios de concesión establecidos, segundo o modelo normalizado que se achega como anexo IV. ▪ Declaración de documentación presentada, que se achega como anexo V, no seu caso. Se algunha da documentación sinalada consta xa en poder da administración, achegará no seu lugar, debidamente cuberta, dita declaración responsable coa identificación do expediente e manifestación expresa de que a documentación non sufriu modificacións. ▪ Declaración responsable da persoa solicitante de non estar incursa en ningunha das prohibicións para ser beneficiario recollidas nos apartados 2º e 3º do artigo 10 da Lei 9/2007 de Subvencións de Galicia (Anexo VI ). ▪ Calquera outra documentación que se estime necesaria para a baremación do expediente.2. As compulsas poderán realizarse nas oficinas da Concellaría de Promoción Económica.3. Se a solicitude non reúne os requisitos previstos no punto anterior, requirirase á persoa interesada para que no prazo de dez días, subsane a falta ou acompañe os documentos preceptivos, no caso contrario terase por desistido/a na súa petición. O prazo xeral de presentación de solicitudes rematará o 30 de xuño de 2011. Para a presentación das solicitudes de axudas e a elaboración do plano de empresa as persoas beneficiarias poden contar co asesoramento do Servizo de Apoio á Empresa da Oficina de Promoción Económica e Emprego do Concello de Santiago. Establécese un prazo de 15 días como tempo mínimo necesario para obter un debido asesoramento na elaboración do plano de empresa. Recibidas as solicitudes xunto coa documentación preceptiva, a instrución do procedemento levarase a cabo pola Oficina de Promoción Económica e Emprego. Unha vez efectuado o exame das solicitudes, emitirase un informe, elaborado ou, no seu caso, revisado e conformado por unha persoa axente de emprego e desenvolvemento local, asignada á Concellaría de Promoción Económica e Emprego, sobre a viabilidade económica, financeira e técnica de cada proxecto presentado. Ese informe será achegado a cada un dos proxectos para a súa valoración por unha comisión formada polo persoal técnico competente da Oficina de Promoción Económica e Emprego que valorará e puntuará cada un deles consonte cos criterios establecidos no apartado “Criterios de Concesión” das presentes bases. A oficina de Promoción Económica realizará de oficio cantas actuacións estime necesarias para a determinación, coñecemento e comprobación dos datos en virtude dos que se deba formular a proposta de resolución. O órgano competente para resolver será a Xunta de Goberno Local do Concello de Santiago. O procedemento resolverase no prazo máximo de 6 meses a partir da data límite de presentación de solicitudes. Transcorrido o prazo máximo sen que teña recaído resolución expresa, a solicitude estenderase desestimada por silencio administrativo. As resolucións que se diten neste procedemento esgotan a vía administrativa, e contra elas cabe interpor recurso contencioso-administrativo no prazo de dous meses, ante o órgano competente da xurisdición contencioso-administrativa, e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e na Lei 30/1992, do 26 de novembro, de réxime xurídico das administracións públicas e do procedemento administrativo común. • Facilitar toda a información que lles sexa requirida pola Intervención do Concello, polo Tribunal de Contas e polo Consello de Contas, no exercicio das súas funcións de fiscalización e control do destino das axudas. • Comunicar ao órgano concedinte, tan pronto como se coñeza, calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos que financien a actividade subvencionada. • As restantes obrigas estabelecidas con carácter xeral na Lei 9/2007 de Subvencións de Galicia e na Lei 38/2003 Xeral de Subvencións. A presente axuda quedará suxeita ao réxime de axudas de minimis, polo que non poderán exceder os limites cuantitativos (200.000 euros nun período de tres anos, agás para o sector do transporte por estrada que é de 100.000 Euros) establecidos no Regulamento (CE) 1998/2006, da Comisión da Unión Europea, do 15 de decembro de 2006, relativo á aplicación dos artigos 87 e 88 do Tratado CE ás axudas de minimis (DOUE nº L379/5, do 28 de decembro). Esta axuda será compatible con outras subvencións ou axudas concedidas por outras administracións ou entes públicos ou privados, nacionais ou internacionais, co límite establecido na base 5ª parágrafo 3º. Esta axuda será incompatible con outras subvencións ou axudas concedidas para o mesmo fin polo Concello de Santiago de Compostela. Procederá a revogación das subvencións e axudas, así como o reintegro total ou parcial das cantidades percibidas e a exixencia do xuro de demora, nos casos e nos termos previstos no Título II da Lei 9/2007 de subvencións de Galicia e da Lei 38/2003 xeral de subvencións e normativa de desenvolvemento. Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución e eventualmente á súa revogación. As presentes bases entrarán en vigor o día seguinte a súa publicación no Boletín Oficial da Provincia. A concesión das axudas previstas nesta convocatoria estará suxeita á existencia de crédito de 60.000 euros con cargo aos orzamentos municipais do ano 2011 partida de Promoción Económica Outras Transferencias Non nominativas 110 43300 48901. En Santiago de Compostela a 21 de marzo de 2011. Xosé Manuel Iglesias Iglesias Concelleiro Delegado de Promoción Económica, Emprego, Comercio e Turismo do Concello de Santiago de Compostela Anexos accesibles na páxina web www.maiscompostela.org D. ________________________________________, con DNI ___________________ en nome e representación da empresa ______________________________________, con CIF_________________ e domicilio a efectos de notificacións en ________________________________________ DECLARA BAIXO XURAMENTO: - Que se atopa ao corrente nos pagamentos coa Seguridade Social, con Facenda (Axencia Estatal da Administración Tributaria e Xunta de Galicia) e co Concello de Santiago de Compostela. E para que así conste, asino a presente en Santiago de Compostela, a ____ de _______________ de 2011. Asdo. ____________________________ D. _______________________________________, con DNI ___________________ en nome e representación da empresa ______________________________________, con CIF______________________ e domicilio a efectos de notificacións en ________________________________________ DECLARA: (marcar unha opción) a) Que para o presente proxecto, se solicitaron e/ou obtiveron as axudas que se relacionan a continuación: ou, alternativamente: b) Que para o presente proxecto de investimento NON se solicitou nin obtivo ningunha axuda doutras administracións públicas competentes ou doutros entes públicos, nacionais ou internacionais. Así mesmo, o solicitante comprométese a notificar ao Concello as axudas que solicite ante calquera administración públicas ou outro entes públicos, nacional ou internacional, en data posterior á desta declaración. E para que así conste, asino a presente en Santiago de Compostela, a __ de __________ de 2011. Asdo. _____________________________ No caso de ter solicitada ou concedida outra axuda para este proxecto, deberá cubrir o seguinte cadro para cada unha das axudas solicitadas, incluíndo a do Compostela Activa 2011: E para que así conste, asino a presente en Santiago de Compostela, a __ de __________ de 2011. Asdo. _____________________________ 1. Promovido por 2. Denominación do proxecto empresarial Índice 1. Identificación do proxecto empresarial a. Datos da empresa b. Descrición dos promotores c. Descrición da idea de negocio. Sector de actividade do proxecto. d. Descrición do produto ou servizo e o mercado ao que se dirixe. e. Utilización de recursos procedentes da zona 2. Plano de recursos humanos a. Relación de postos de traballo a crear e perfil das persoas incorporadas.3. Plano económico- financeiro a. Investimentos b. Financiamento c. Estimación de vendas d. Conta de Resultados previsional 4. Aspectos innovadores do proxecto Asdo:__________________________________ Don/a. con DNI. en representación de. con NIF/CIF. DECLARA ATOPARSE nas circunstancias marcadas cun xe: Procedencia do desemprego (se son varias persoas socias especificar) Censado/a no Concello de Santiago Emprego xerado por conta allea Situación en risco de exclusión social E para que así conste, asino a presente en Santiago de Compostela, a __ de __________ de 2011. Asdo:_______________________________________ D. ________________________________________, con DNI _________________________ en nome e representación da empresa ______________________________________, con CIF___________________________ e domicilio a efectos de notificacións en ________________________________________ DECLARA: Que a documentación enumerada a continuación xa obra en poder do Concello de Santiago e non sufriu ningún tipo de variación desde a súa presentación (indicar número de expediente e asunto para a súa localización): 1.2. 3.4. 5.6. 7.8. 9.10. E para que así conste, asino a presente en Santiago de Compostela, a __ de __________ de 2011. Asdo:___________________________________ D. ___________________________________________, con DNI ______________________ en nome e representación da empresa ___________________________________________, con CIF______________________ e domicilio a efectos de notificacións en ________________________________________ DECLARA BAIXO XURAMENTO: Non estar incurso en ningunha das prohibicións para ser beneficiario recollidas nos apartados 2º e 3º do artigo 10 da Lei 9/2007 de Subvencións de Galicia. E para que así conste, asino a presente en Santiago de Compostela, a __ de __________ de 2011. Asdo:___________________________________